Įsakymas netenka galios 2014-04-01:

Valstybinė ligonių kasa prie Sveikatos apsaugos ministerijos, Įsakymas

Nr. 1K-78, 2014-03-31, paskelbta TAR 2014-03-31, i. k. 2014-03729

Dėl Valstybinės ligonių kasos prie Sveikatos apsaugos ministerijos direktoriaus 2011 m. rugpjūčio 1 d. įsakymo Nr. 1K-157 „Dėl Savivaldybių visuomenės sveikatos programų rėmimo specialiosios programos finansavimo ir atskaitomybės tvarkos aprašo patvirtinimo“ pripažinimo netekusiu galios

Suvestinė redakcija nuo 2013-08-11 iki 2014-03-31

Įsakymas paskelbtas: Žin. 2011, Nr. 100-4732, i. k. 11122LKISAK001K-157

VALSTYBINĖS LIGONIŲ KASOS

PRIE SVEIKATOS APSAUGOS MINISTERIJOS DIREKTORIAUS

Į S A K Y M A S

DĖL SAVIVALDYBIŲ VISUOMENĖS SVEIKATOS PROGRAMŲ RĖMIMO SPECIALIOSIOS PROGRAMOS FINANSAVIMO IR ATSKAITOMYBĖS TVARKOS APRAŠO PATVIRTINIMO

2011 m. rugpjūčio 1 d. Nr. 1K-157

Vilnius

Atsižvelgdamas į Lietuvos Respublikos valstybės kontrolės 2011 m. balandžio 14 d. Išvados dėl 2010 metų Privalomojo sveikatos draudimo fondo biudžeto vykdymo ataskaitų rinkinio Nr. FA-P-10-4-6 priedo „Valstybinio audito ataskaita dėl Privalomojo sveikatos draudimo fondo biudžeto vykdymo ataskaitos audito rezultatų“ IV dalyje pateikiamus siūlymus ir į UAB „Sveikatos ekonomikos centras“ ekspertų siūlymus dėl Ligonių kasų veiklos valdymo tobulinimo projekte (projekto kodas Nr. VP1-4.2-VRM-03-V-01-066) numatyto finansų valdymo sistemos optimizavimo:

1. T v i r t i n u pridedamus:

1.1. Savivaldybių visuomenės sveikatos programų rėmimo specialiosios programos finansavimo ir atskaitomybės tvarkos aprašą;

1.2. Lėšų Savivaldybių visuomenės sveikatos programų rėmimo specialiajai programai finansuoti paraiškos formą;

1.3. Savivaldybių visuomenės sveikatos programų rėmimo specialiosios programos įgyvendinimo priemonių vykdymo ataskaitos formą Nr. SVP-SAV;

1.4. Savivaldybių visuomenės sveikatos programų rėmimo specialiosios programos finansavimo ataskaitos formą Nr. SVP-TLK.

2. P a v e d u Valstybinės ligonių kasos prie Sveikatos apsaugos ministerijos Ekonomikos departamento direktoriui ir teritorinių ligonių kasų direktoriams pagal kompetenciją kontroliuoti šio įsakymo vykdymą.

3. N u s t a t a u, kad šio įsakymo 1.1 punktu patvirtinto tvarkos aprašo 1–10 punktai įsigalioja 2012 m. sausio 1 d.

Direktorius	Algis Sasnauskas

PATVIRTINTA

Valstybinės ligonių kasos prie Sveikatos

apsaugos ministerijos direktoriaus

2011 m. rugpjūčio 1 d. įsakymu Nr. 1K-157

SAVIVALDYBIŲ VISUOMENĖS SVEIKATOS PROGRAMŲ RĖMIMO SPECIALIOSIOS PROGRAMOS FINANSAVIMO IR ATSKAITOMYBĖS TVARKOS APRAŠAS

1. Savivaldybių visuomenės sveikatos programų rėmimo specialiosios programos finansavimo ir atskaitomybės tvarkos aprašas (toliau – Tvarkos aprašas) nustato Savivaldybių visuomenės sveikatos programų rėmimo specialiosios programos (toliau – Programa) finansavimo Privalomojo sveikatos draudimo fondo (toliau – PSDF) biudžeto lėšomis ir ataskaitų teikimo tvarką.

2. Tvarkos aprašas parengtas vadovaujantis šiais teisės aktais:

2.1. Lietuvos Respublikos sveikatos draudimo įstatymu (Žin., 1996, Nr. 55-1287; 2002, Nr. 123-5512);

2.2. Lietuvos Respublikos visuomenės sveikatos priežiūros įstatymu (Žin., 2002, Nr. 56-2225);

2.3. Lietuvos Respublikos sveikatos sistemos įstatymu (Žin., 1994, Nr. 63-1231; 1998, Nr. 112-3099);

2.4. Lietuvos Respublikos Vyriausybės 2003 m. gegužės 14 d. nutarimu Nr. 589 „Dėl Privalomojo sveikatos draudimo fondo biudžeto sudarymo ir vykdymo taisyklių patvirtinimo“ (Žin., 2003, Nr. 48-2122).

3. PSDF biudžeto lėšomis, skirtomis Programai finansuoti, gali būti apmokamos šios savivaldybių išlaidos: darbo užmokesčio ir socialinio draudimo bei prekių ir paslaugų naudojimo išlaidos pagal Lietuvos Respublikos valstybės ir savivaldybių biudžetų pajamų ir išlaidų klasifikacijos, patvirtintos Lietuvos Respublikos finansų ministro 2003 m. liepos 3 d. įsakymu Nr. 1K-184 (Žin., 2003, Nr. 69-3135; 2010, Nr. 36-1732), II skyriaus „Valstybės ir savivaldybių biudžetų išlaidų ekonominė klasifikacija“ 2.1 ir 2.2 išlaidų straipsnius. Į Programą negali būti įtraukiamos PSDF biudžeto lėšomis finansuojamos priemonės, jei tokių pačių priemonių išlaidos jau apmokamos PSDF biudžeto lėšomis, skirtomis sveikatos programoms finansuoti ir kitoms sveikatos priežiūros išlaidoms apmokėti.

Punkto pakeitimai:

Nr. 1K-196, 2012-08-10, Žin., 2012, Nr. 95-4909 (2012-08-11), i. k. 11222LKISAK001K-196

4. Valstybinė ligonių kasa prie Sveikatos apsaugos ministerijos (toliau – Valstybinė ligonių kasa) suderina su Sveikatos apsaugos ministerija skiriamą metinę PSDF biudžeto lėšų sumą Programai finansuoti ir ją paskirsto teritorinėms ligonių kasoms pagal statistinį jų veiklos zonos gyventojų skaičių.

5. Teritorinės ligonių kasos PSDF biudžeto lėšas Programai finansuoti paskirsto savivaldybėms pagal jų gyventojų skaičių ir raštu jas informuoja apie skiriamas lėšas Programai vykdyti bei apie priemones, įgyvendinamas pagal kitas PSDF biudžeto lėšomis finansuojamas sveikatos programas.

Punkto pakeitimai:

Nr. 1K-196, 2012-08-10, Žin., 2012, Nr. 95-4909 (2012-08-11), i. k. 11222LKISAK001K-196

6. Valstybinė ligonių kasa ir teritorinės ligonių kasos skirsto PSDF biudžeto lėšas Programai finansuoti pagal Lietuvos statistikos departamento vėliausiai paskelbtą patikslintą nuolatinių Lietuvos gyventojų skaičių kalendorinių metų pradžioje.

7. Savivaldybės tarybai priėmus sprendimą dėl PSDF biudžeto lėšų, nurodytų teritorinės ligonių kasos pranešime, paskirstymo Programos priemonėms įgyvendinti, savivaldybė per 5 (penkias) darbo dienas parengia bendrąjį Programos sąmatos projektą – užpildo formą Nr. BFP-1, patvirtintą Lietuvos Respublikos finansų ministro 2009 m. sausio 14 d. įsakymu Nr. 1K-006 „Dėl Lietuvos Respublikos valstybės biudžeto programų sąmatų formų patvirtinimo“ (Žin., 2009, Nr. 7-237; 2011, Nr. 2-74), ir šį sąmatos projektą teikia tvirtinti teritorinei ligonių kasai. Sąmatos projektas sudaromas 2 egzemplioriais – po vieną savivaldybei ir teritorinei ligonių kasai.

8. Kartu su Programos sąmatos projektu kiekviena savivaldybė teritorinei ligonių kasai teikia užpildytą Metinį Savivaldybių visuomenės sveikatos programų rėmimo specialiosios programos įgyvendinimo priemonių planą (1 priedas). Šiame plane nurodomos tos priemonės, kurių vykdymui pritarė savivaldybės taryba.

9. Kiekviena teritorinė ligonių kasa patikrina, ar savivaldybės pateiktuose dokumentuose, išvardytuose Tvarkos aprašo 7 ir 8 punktuose, nurodyta PSDF biudžeto lėšų suma neviršija planuojamų savivaldybei skirti PSDF biudžeto lėšų, ir kaip numatoma šias lėšas naudoti, t. y. ar jų paskirtis atitinka Tvarkos aprašo 3 punkto nuostatas. Jei savivaldybės nurodyta lėšų suma viršija teritorinės ligonių kasos planuojamą jai skirti lėšų sumą ir (ar) šias lėšas numatoma naudoti nesilaikant Tvarkos aprašo 3 punkto nuostatų, ir (ar) randama kitų neatitikimų, teritorinė ligonių kasa grąžina savivaldybei pateiktus dokumentus tikslinti. Jei savivaldybės nurodyta lėšų suma neviršija teritorinės ligonių kasos jai numatytų lėšų sumos ir šias lėšas numatoma naudoti pagal Tvarkos aprašo 3 punkte numatytą jų paskirtį bei nerandama kitų neatitikimų, teritorinė ligonių kasa teikia savivaldybei pasirašyti Savivaldybių visuomenės sveikatos programų rėmimo specialiosios programos finansavimo sutartį (2 priedas).

10. Savivaldybei ir teritorinei ligonių kasai pasirašius Programos finansavimo sutartį, teritorinės ligonių kasos direktorius tvirtina savivaldybės pateiktą bendrąjį Programos sąmatos projektą (dviem egzemplioriais). Vienas teritorinės ligonių kasos direktoriaus patvirtintos sąmatos egzempliorius grąžinamas savivaldybei.

11. Teritorinės ligonių kasos direktoriui patvirtinus bendrąją Programos sąmatą, savivaldybė teikia finansavimo paraišką teritorinei ligonių kasai. Finansavimo paraiškoje nurodytos lėšų sumos negali viršyti savivaldybės sąmatoje atitinkamam laikotarpiui numatytų lėšų sumų.

12. Valstybinė ligonių kasa PSDF biudžeto lėšas Programai finansuoti perveda teritorinėms ligonių kasoms pagal jų pateiktas lėšų paraiškas, vadovaudamasi Valstybinės ligonių kasos direktoriaus 2010 m. birželio 14 d. įsakymu Nr. 1K-116 „Dėl Privalomojo sveikatos draudimo fondo biudžeto lėšų pervedimo teritorinėms ligonių kasoms tvarkos aprašo patvirtinimo“.

13. Teritorinės ligonių kasos ne vėliau kaip per 5 (penkias) darbo dienas nuo Valstybinės ligonių kasos pervestų PSDF biudžeto lėšų Programai finansuoti gavimo dienos perveda šias lėšas savivaldybėms pagal jų pateiktas paraiškas. Šis terminas gali būti pratęstas iki 14 (keturiolika) kalendorinių dienų, jei kyla abejonių dėl savivaldybės pateiktų duomenų teisingumo. Per šį laikotarpį teritorinė ligonių kasa patikrina, kaip savivaldybė numato naudoti lėšas, ir (ar) savivaldybės buhalterinius dokumentus.

14. Savivaldybės atsiskaito teritorinėms ligonių kasoms už PSDF biudžeto lėšų naudojimą kiekvieną metų ketvirtį, iki kito ketvirčio pirmojo mėnesio 15 (penkioliktos) dienos raštu ir elektroniniu paštu MS Excel formatu pateikdamos bendrąją Programos biudžeto išlaidų sąmatos vykdymo ataskaitą – formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (Žin., 2009, Nr. 3-60; 2011, Nr. 40-1930), ir Savivaldybių visuomenės sveikatos programų rėmimo specialiosios programos įgyvendinimo priemonių vykdymo ataskaitą – formą Nr. SVP-SAV.

15. Teritorinės ligonių kasos atsiskaito Valstybinei ligonių kasai už praėjusių metų PSDF biudžeto lėšų, skirtų Programai finansuoti, naudojimą, iki einamųjų metų pirmojo mėnesio 31 (trisdešimt pirmos) dienos pateikdamos Savivaldybių visuomenės sveikatos programų rėmimo specialiosios programos finansavimo ataskaitą – formą Nr. SVP-TLK.

Punkto pakeitimai:

Nr. 1K-89, 2012-04-30, Žin., 2012, Nr. 52-2622 (2012-05-05), i. k. 11222LKISAK0001K-89

16. Prireikus Valstybinė ligonių kasa ir teritorinės ligonių kasos gali kreiptis į savivaldybes dėl papildomos informacijos pateikimo apie PSDF biudžeto lėšų, skirtų Programai finansuoti, panaudojimą (sutarčių, mokėjimo pavedimų, sąskaitų, mokėjimo žiniaraščių ir kt.). Teritorinės ligonių kasos einamųjų metų spalio mėnesį kreipiasi į savivaldybes dėl informacijos pateikimo apie numatomą joms skirtų PSDF biudžeto lėšų Programai vykdyti panaudojimą einamaisiais metais ir, apibendrinusios iš visų savivaldybių gautą informaciją, pateikia ją Valstybinei ligonių kasai. Gavusi reikiamą informaciją, Valstybinė ligonių kasa priima sprendimą dėl savivaldybių nepanaudotų lėšų perskirstymo kitoms sveikatos programoms finansuoti bei kitoms sveikatos draudimo išlaidoms apmokėti, atsižvelgdama į lėšų šioms programoms ir kitoms draudimo išlaidoms apmokėti poreikį.

Punkto pakeitimai:

Nr. 1K-185, 2013-08-08, Žin., 2013, Nr. 87-4397 (2013-08-10), i. k. 11322LKISAK001K-185

17. Savivaldybės atsako už pateiktų duomenų teisingumą teisės aktų nustatyta tvarka.

18. PSDF biudžeto lėšas, nepanaudotas iki ataskaitinių metų gruodžio 31 (trisdešimt pirmos) dienos, Savivaldybė grąžina teritorinei ligonių kasai ne vėliau kaip iki kitų metų sausio 5 (penktos) dienos.

19. Ne pagal paskirtį panaudotos PSDF biudžeto lėšos, skirtos Programai finansuoti, teisės aktų nustatyta tvarka išieškomos ir grąžinamos į PSDF biudžetą.

_________________

Savivaldybių visuomenės sveikatos programų rėmimo

specialiosios programos finansavimo ir atskaitomybės

tvarkos aprašo

1 priedas

(Metinio Savivaldybių visuomenės sveikatos programų rėmimo specialiosios programos įgyvendinimo priemonių plano pavyzdys)

_________________________SAVIVALDYBĖ

(pavadinimas)

_____________________teritorinei ligonių kasai

(pavadinimas)

METINIS SAVIVALDYBIŲ VISUOMENĖS SVEIKATOS PROGRAMŲ RĖMIMO SPECIALIOSIOS PROGRAMOS

ĮGYVENDINIMO PRIEMONIŲ PLANAS

________________________

(sudarymo data)

____________________

(sudarymo vieta)

Eil. Nr.	Priemonės pavadinimas	Priemonę patvirtinančio savivaldybės tarybos sprendimo data ir numeris	Priemonės tikslas	Planuojami priemonės įvykdymo rezultatų vertinimo rodikliai	Bendra Privalomojo sveikatos draudimo fondo biudžeto lėšų suma priemonėms įgyvendinti, Lt	Planuojama priemonės vykdymo pradžia	Planuojama priemonės vykdymo pabaiga	Trumpas priemonės aprašymas

1	2	3	4	5	6	7	8	9
1

2

3
...

Iš viso:	–	–	–

Savivaldybės administracijos direktorius	___________ (parašas)	___________ (vardas ir pavardė)

Rengėjo nuoroda

_________________

Savivaldybių visuomenės sveikatos programų

rėmimo specialiosios programos finansavimo

ir atskaitomybės tvarkos aprašo

2 priedas

(Savivaldybių visuomenės sveikatos programų rėmimo specialiosios programos finansavimo sutarties pavyzdys)

SAVIVALDYBIŲ VISUOMENĖS SVEIKATOS PROGRAMŲ RĖMIMO SPECIALIOSIOS PROGRAMOS FINANSAVIMO SUTARTIS

2__ m. __________ d. Nr. _______

(sudarymo data ir numeris)

_______________

(sudarymo vieta)

I. SUTARTIES ŠALYS

1. _____________ teritorinė ligonių kasa (toliau – TLK),

(pavadinimas)

Juridinių asmenų registro kodas	,

(numeris)

atstovaujama direktoriaus	,

(vardas, pavardė)

ir ________ savivaldybės administracija (toliau – Savivaldybė),

(pavadinimas)

Juridinių asmenų registro kodas	,

(numeris)

atstovaujama savivaldybės administracijos vadovo	,

(vardas, pavardė)

toliau kartu vadinamos Šalimis, o kiekviena atskirai – Šalimi, sudarė šią Savivaldybių visuomenės sveikatos programų rėmimo specialiosios programos finansavimo sutartį (toliau – Sutartis).

2. Vykdydamos Sutarties sąlygas, Šalys veikia pagal savo įstatus (nuostatus).

II. SUTARTIES OBJEKTAS

3. Sutarties Šalys susitaria dėl Savivaldybių visuomenės sveikatos programų rėmimo specialiosios programos (toliau – Programa) finansavimo Privalomojo sveikatos draudimo fondo (toliau – PSDF) biudžeto lėšomis ir atskaitomybės.

4. Savivaldybės pateiktoje ir TLK patvirtintoje sąmatoje detalizuojama, kaip bus naudojamos PSDF biudžeto lėšos Programai vykdyti.

III. BENDROSIOS NUOSTATOS

5. Programa vykdoma vadovaujantis šiais teisės aktais:

5.1. Lietuvos Respublikos sveikatos draudimo įstatymu (Žin., 1996, Nr. 55-1287; 2002, Nr. 123-5512);

5.2. Lietuvos Respublikos visuomenės sveikatos priežiūros įstatymu (Žin., 2002, Nr. 56-2225);

5.3. Lietuvos Respublikos sveikatos sistemos įstatymu (Žin., 1994, Nr. 63-1231; 1998, Nr. 112-3099);

5.4. Lietuvos Respublikos Vyriausybės 2003 m. gegužės 14 d. nutarimu Nr. 589 „Dėl Privalomojo sveikatos draudimo fondo biudžeto sudarymo ir vykdymo taisyklių patvirtinimo“ (Žin., 2003, Nr. 48-2122).

6. Programos lėšos naudojamos visuomenės sveikatos priežiūros priemonėms finansuoti ir remti, išskyrus tas, kurių išlaidos jau apmokamos PSDF biudžeto lėšomis, skirtomis sveikatos programoms finansuoti ir kitoms sveikatos priežiūros išlaidoms apmokėti.

Punkto pakeitimai:

Nr. 1K-196, 2012-08-10, Žin., 2012, Nr. 95-4909 (2012-08-11), i. k. 11222LKISAK001K-196

7. Sutartyje nenumatytais atvejais Šalys vadovaujasi Lietuvos Respublikos civiliniu kodeksu (Žin., 2000, Nr. 74-2262), kitais įstatymais, Lietuvos Respublikos Vyriausybės nutarimais, sveikatos apsaugos ministro, Valstybinės ligonių kasos prie Sveikatos apsaugos ministerijos (toliau – VLK) direktoriaus įsakymais, kitais teisės aktais.

IV. SAVIVALDYBĖS ĮSIPAREIGOJIMAI

8. Savivaldybė įsipareigoja:

8.1. Programos išlaidų sąmatoje numatytas PSDF biudžeto lėšas naudoti darbo užmokesčiui, socialiniam draudimui, prekių ir paslaugų naudojimo išlaidoms apmokėti (Lietuvos Respublikos valstybės ir savivaldybių biudžetų pajamų ir išlaidų klasifikacijos, patvirtintos Lietuvos Respublikos finansų ministro 2003 m. liepos 3 d. įsakymu Nr. 1K-184 (Žin., 2003, Nr. 69-3135; 2010, Nr. 36-1732), II skyriaus „Valstybės ir savivaldybių biudžetų išlaidų ekonominė klasifikacija“ 2.1 ir 2.2 išlaidų straipsniai). Į Programos išlaidų sąmatą neįtraukti PSDF biudžeto lėšomis finansuojamų priemonių, jei tokių pačių priemonių išlaidos jau apmokamos PSDF biudžeto lėšomis, skirtomis sveikatos programoms finansuoti ir kitoms sveikatos priežiūros išlaidoms apmokėti;

Punkto pakeitimai:

Nr. 1K-196, 2012-08-10, Žin., 2012, Nr. 95-4909 (2012-08-11), i. k. 11222LKISAK001K-196

8.2. Programos finansavimo paraišką pateikti TLK tik esant patvirtintai Programos sąmatai. Programos finansavimo paraiškoje nurodyta lėšų suma neturi viršyti sąmatoje numatytos atitinkamo laikotarpio lėšų sumos;

8.3. už PSDF biudžeto lėšų panaudojimą atsiskaityti TLK kiekvieną ketvirtį iki kito ketvirčio pirmo mėnesio 15 dienos, raštu ir elektroniniu paštu Ms Excel formatu pateikdama bendrą Programos biudžeto išlaidų sąmatos vykdymo ataskaitą – formą Nr. 2, patvirtintą Lietuvos Respublikos finansų ministro 2008 m. gruodžio 31 d. įsakymu Nr. 1K-465 „Dėl Valstybės ir savivaldybių biudžetinių įstaigų ir kitų subjektų žemesniojo lygio biudžeto vykdymo ataskaitų sudarymo taisyklių ir formų patvirtinimo“ (Žin., 2009, Nr. 3-60; 2011, Nr. 40-1930), ir Savivaldybių visuomenės sveikatos programų rėmimo specialiosios programos įgyvendinimo priemonių vykdymo ataskaitą – formą Nr. SVP-SAV;

8.4. nedelsiant raštu informuoti TLK apie Savivaldybės rekvizitų, vadovo pasikeitimus ir kitą informaciją, turinčią įtakos Sutarties vykdymui;

8.5. TLK prašymu pateikti papildomą informaciją apie Programos vykdymą ir juridinę galią turinčių dokumentų apie PSDF biudžeto lėšų panaudojimą (sutarčių, mokėjimo pavedimų, sąskaitų, mokėjimo žiniaraščių ir kt.) patvirtintas kopijas;

8.6. iš PSDF biudžeto Programai skirtas lėšas, nepanaudotas iki ataskaitinių metų gruodžio 31 (trisdešimt pirmos) dienos, grąžinti TLK ne vėliau kaip iki kitų metų sausio 5 (penktos) dienos.

V. TLK ĮSIPAREIGOJIMAI

9. TLK įsipareigoja:

9.1. gavusi iš Savivaldybės pasirašytą sutartį, patvirtinti Savivaldybės pateiktą Programos sąmatos projektą ir vieną patvirtintos sąmatos egzempliorių grąžinti Savivaldybei;

9.2. gavusi VLK skiriamas PSDF biudžeto lėšas, pervesti jas Savivaldybei ne vėliau kaip per 5 (penkias) darbo dienas nuo lėšų gavimo dienos;

9.3. teikti Savivaldybei aktualią informaciją apie privalomąjį sveikatos draudimą ir PSDF biudžeto lėšomis finansuojamas kitas sveikatos priežiūros programas.

Punkto pakeitimai:

Nr. 1K-196, 2012-08-10, Žin., 2012, Nr. 95-4909 (2012-08-11), i. k. 11222LKISAK001K-196

VI. YPATINGOSIOS SĄLYGOS

10. TLK pagal Savivaldybės lėšų paraišką perveda Savivaldybei lėšas Programai vykdyti, neviršydama atitinkamam laikotarpiui sąmatoje numatytos sumos.

11. TLK turi teisę tikrinti, ar Savivaldybė naudoja PSDF biudžeto lėšas Programai vykdyti pagal teisės aktų reikalavimus ir TLK patvirtintą Programos sąmatą.

12. Lėšų pervedimo terminas, numatytas Sutarties 9.2 punkte, gali būti pratęstas iki 14 (keturiolikos) kalendorinių dienų, jei kyla abejonių dėl Savivaldybės pateiktų duomenų teisingumo. Per šį laikotarpį TLK patikrina, kaip Savivaldybė naudoja lėšas, ir (ar) buhalterinius dokumentus.

13. Šalys gali susitarti dėl papildomų Sutartyje nenumatytų sąlygų. Šis susitarimas įforminamas atskiru Sutarties priedu, kuris įsigalioja, kai jį pasirašo įgaliotieji Šalių atstovai ir patvirtina Šalių antspaudais.

14. Nė viena Šalis negali perduoti tretiesiems asmenims savo teisių ar įsipareigojimų, atsiradusių vykdant Sutartį, be kitos Šalies raštiško sutikimo.

VII. SUTARTIES ŠALIŲ ATSAKOMYBĖ

15. Jei dėl Savivaldybės ar jos darbuotojų veiksmų ar neveikimo padaroma žala PSDF biudžetui, Savivaldybė privalo ją atlyginti (grąžinti TLK nepagrįstai gautas PSDF biudžeto lėšas). Tikrinimo metu nustatyta žala PSDF biudžetui įforminama TLK ekspertizės pažyma.

16. Pagal Sutartį žala PSDF biudžetui laikomi šie Savivaldybės veiksmai:

16.1. Programai skirtų PSDF biudžeto lėšų naudojimas ne pagal paskirtį arba ne taip, kaip nurodyta TLK patvirtintoje Programos sąmatoje;

16.2. neteisingų duomenų nurodymas Programos vykdymo ataskaitoje (ataskaitose).

17. Savivaldybė, pažeidusi Sutarties 14 punkto nuostatas, t. y. be TLK raštiško sutikimo perleidusi tretiesiems asmenims savo reikalavimo teisę, į TLK sąskaitą moka 5 (penkis) proc. perleistos sumos dydžio netesybas.

18. Jei TLK nustato Savivaldybės padarytą žalą PSDF biudžetui, Savivaldybė žalą atlygina per 30 (trisdešimt) kalendorinių dienų nuo TLK ekspertizės pažymos gavimo dienos, jei pažymoje nenumatoma kitaip.

19. Jeigu, TLK disponuojanti PSDF biudžeto lėšomis Programai vykdyti, nesilaiko Sutartyje numatytų atsiskaitymo terminų, ji moka 0,01 proc. laiku nesumokėtos sumos dydžio delspinigius už kiekvieną uždelstą dieną.

VIII. NENUGALIMOS JĖGOS APLINKYBĖS (FORCE MAJEURE)

20. Nė viena iš Sutarties Šalių neatsako už prisiimtų įsipareigojimų visišką ar dalinį neįvykdymą, jeigu ji įrodo, kad įsipareigojimų neįvykdė dėl nenugalimos jėgos (force majeure) aplinkybių, vadovaudamasi Lietuvos Respublikos civilinio kodekso 6.212 straipsnio nustatyta tvarka.

21. Nenugalimos jėgos aplinkybėmis yra laikomos aplinkybės, nurodytos Atleidimo nuo atsakomybės esant nenugalimos jėgos aplinkybėms taisyklėse, patvirtintose Lietuvos Respublikos Vyriausybės 1996 m. liepos 15 d. nutarimu Nr. 840 (Žin., 1996, Nr. 68-1652).

22. Sutarties Šalis, negalinti įvykdyti Sutartyje nurodytų įsipareigojimų, raštu per 5 (penkias) darbo dienas nuo aplinkybių atsiradimo ar sužinojimo apie jas praneša apie tai kitai Sutarties Šaliai.

IX. SUTARTIES GALIOJIMAS

23. Sutarties įsigaliojimo pradžia – 20__ m. ________ d., pabaiga – 20__ m. __________ d.

24. Sutarties Šalys gali nutraukti Sutartį pirma laiko:

24.1. kai Šalys susitaria nutraukti Sutartį ir tai neprieštarauja Lietuvos Respublikos teisės aktams;

24.2. vienašališkai, jei kita Šalis iš esmės pažeidžia Sutartį, t. y. nevykdo sutartinių įsipareigojimų. Apie Sutarties nutraukimą privaloma pranešti kitai Šaliai prieš 15 (penkiolika) kalendorinių dienų;

24.3. Lietuvos Respublikos civiliniame kodekse numatytais pagrindais;

24.4. pasikeitus norminiams teisės aktams, reglamentuojantiems Programos įgyvendinimą (finansavimą), dėl kurių Sutarties vykdymas tampa negalimas.

25. Visus ginčus, kilusius dėl Sutarties įsipareigojimų vykdymo, Šalys sprendžia tarpusavio susitarimu. Nepavykus susitarti per 30 (trisdešimt) darbo dienų nuo ginčo kilimo, ginčai sprendžiami įstatymų nustatyta tvarka.

26. Visi Sutarties ir sąmatų pakeitimai ar papildymai yra neatskiriama Sutarties dalis ir galioja, jeigu jie yra įgaliotųjų Šalių atstovų pasirašyti ir patvirtinti Šalių antspaudais.

27. Jeigu kuri nors Sutarties nuostata būtų pripažinta prieštaraujanti įstatymams arba dėl kitos priežasties taptų iš dalies arba visiškai negaliojanti, kitos Sutarties nuostatos dėl to netaptų negaliojančios. Tokiu atveju Šalys susitaria pakeisti negaliojančią nuostatą teisiškai veiksminga norma, kuri pagal galimybes turėtų tą patį teisinį ir ekonominį pagrindą kaip pakeistoji norma.

28. Įsigaliojus Sutarčiai, visi ankstesni Šalių susitarimai dėl Programos netenka juridinės galios.

29. Sutartis sudaroma 2 egzemplioriais, po vieną kiekvienai Šaliai. Sąmata yra neatskiriama Sutarties dalis.

X. ŠALIŲ REKVIZITAI IR PARAŠAI

_______ teritorinė ligonių kasa (pavadinimas) Adresas _________________________ Juridinių asmenų registro kodas __________________ Tel. (8 )________________, faks. (8 ) _______________ El. paštas ________________________ A. s. Nr. _________________________	_______ savivaldybės administracija (pavadinimas) Adresas _________________________ Juridinių asmenų registro kodas _________________ Tel. (8 )_______________, faks. (8 ) ______________ El. paštas ________________________ A. s. Nr. _________________________

_______ teritorinės ligonių kasos (pavadinimas) direktorius __________________ A. V. (parašas) _______________________ (vardas, pavardė)	______ savivaldybės administracijos (pavadinimas) vadovo pareigos __________________ A. V. (parašas) _______________________ (vardas, pavardė)

_________________

Forma patvirtinta

Valstybinės ligonių kasos prie Sveikatos

apsaugos ministerijos direktoriaus

2011 m. rugpjūčio 1 d. įsakymu Nr. 1K-157

(Lėšų Savivaldybių visuomenės sveikatos programų rėmimo specialiajai programai finansuoti paraiškos formos pavyzdys)

_________________ SAVIVALDYBĖ

(pavadinimas)

_______________ teritorinei ligonių kasai

(pavadinimas)

LĖŠŲ SAVIVALDYBIŲ VISUOMENĖS SVEIKATOS PROGRAMŲ RĖMIMO SPECIALIAJAI PROGRAMAI FINANSUOTI PARAIŠKA

________________ Nr. ________

(sudarymo data ir numeris)

____________________

(sudarymo vieta)

Privalomojo sveikatos draudimo fondo biudžeto lėšos šioms Savivaldybių visuomenės sveikatos programų rėmimo specialiosios programos priemonėms finansuoti:

_______________________

(metai ir mėnuo)

Eil. Nr.	Priemonės pavadinimas	Lėšų suma, Lt
1	2	3
1
2
...
Iš viso:

Suma žodžiais:

Savivaldybės administracijos direktorius	__________ (parašas)	_____________ (vardas, pavardė)

Vyriausiasis buhalteris	__________ (parašas)	_____________ (vardas, pavardė)

Rengėjo nuoroda

_________________

Forma Nr. SVP-SAV patvirtinta

Valstybinės ligonių kasos prie Sveikatos apsaugos ministerijos direktoriaus 2011 m. rugpjūčio 1 d. įsakymu Nr. 1K-157

(Valstybinės ligonių kasos prie Sveikatos apsaugos ministerijos direktoriaus 2011 m. spalio 14 d. įsakymo Nr. 1K-232

redakcija)

(Savivaldybių visuomenės sveikatos programų rėmimo specialiosios programos įgyvendinimo priemonių vykdymo ataskaitos formos pavyzdys)

____________________________ SAVIVALDYBĖ

(pavadinimas)

____________________ teritorinei ligonių kasai

(pavadinimas)

SAVIVALDYBIŲ VISUOMENĖS SVEIKATOS PROGRAMŲ RĖMIMO SPECIALIOSIOS PROGRAMOS ĮGYVENDINIMO PRIEMONIŲ VYKDYMO ATASKAITA

__________________________________

(nurodomas ataskaitinis laikotarpis: ketvirtis*, metai)

_____________ Nr. _______

(sudarymo data ir numeris)

_____________________

(sudarymo vieta)

Eil. Nr.	Priemonės pavadinimas	Priemonės vykdytojas	Priemonės vykdymo pradžios ir pabaigos datos	Priemonės vykdymo vertinimo rodikliai**	Privalomojo sveikatos draudimo fondo biudžeto lėšos, Lt	Privalomojo sveikatos draudimo fondo biudžeto išlaidų sumą pagrindžianti informacija	Kam panaudota** (trumpai ir konkrečiai aprašyti)

Likutis ataskaitinio laikotarpio pradžioje	Asignavimų planas, įskaitant patikslinimus	Gauti asignavimai	Kasinės išlaidos	Likutis ataskaitinio laikotarpio pabaigoje (10 gr.-11 gr.)	Išlaidos	Išlaidas pagrindžiantys dokumentai (sąskaitos faktūros, kiti)

planuota	įvykdyta

metams	ataskaitiniam laikotarpiui

pavadinimas	ekonominės klasifikacijos kodas	suma, Lt	pavadinimas	data	numeris

1	2	3	4	5	6	7	8	9	10	11	12	13	14	15	16	17	18	19
1

...
Iš viso:	–	–	–	–	–	–

PASTABA:

* Teikiant ataskaitas antrąjį ir vėlesniais ketvirčiais sumuojami ankstesnių ketvirčių duomenys.

** Šios skiltys pildomos teikiant metinę ataskaitą.

Savivaldybės administracijos direktorius	_______________ (parašas)	___________________ (vardas ir pavardė)
Vyriausiasis buhalteris	_______________ (parašas)	___________________ (vardas ir pavardė)

Rengėjo nuoroda

_________________

Formos pakeitimai:

Nr. 1K-232, 2011-10-14, Žin., 2011, Nr. 126-5996 (2011-10-20), i. k. 11122LKISAK001K-232

Forma Nr. SVP-TLK patvirtinta

Valstybinės ligonių kasos prie

Sveikatos apsaugos ministerijos direktoriaus

2011 m. rugpjūčio 1 d. įsakymu Nr. 1K-157

(Valstybinės ligonių kasos prie

Sveikatos apsaugos ministerijos direktoriaus

2012 m. balandžio 30 d. įsakymo Nr. 1K-89 redakcija)

(Savivaldybių visuomenės sveikatos programų rėmimo specialiosios programos finansavimo ataskaitos formos pavyzdys)

____________________TERITORINĖ LIGONIŲ KASA

(pavadinimas)

Valstybinės ligonių kasos prie Sveikatos apsaugos ministerijos

Ekonomikos departamentui

SAVIVALDYBIŲ VISUOMENĖS SVEIKATOS PROGRAMŲ RĖMIMO SPECIALIOSIOS PROGRAMOS FINANSAVIMO ATASKAITA

___________________________________________

(ataskaitinis laikotarpis: metai)

__________________ Nr._______

(sudarymo data ir numeris)

____________________________

(sudarymo vieta)

Eil. Nr.	Savivaldybės pavadinimas	Priemonės pavadinimas	Priemonės vykdytojas	Priemonės vykdymo pradžios ir pabaigos datos	Priemonės vykdymo vertinimo rodikliai	Privalomojo sveikatos draudimo fondo biudžeto lėšos, Lt	Kam panaudota (trumpai ir konkrečiai aprašyti)

Likutis ataskaitinio laikotarpio pradžioje	Ataskaitinio laikotarpio asignavimų planas, įskaitant patikslinimus	Gauti asignavimai	Kasinės išlaidos	Likutis ataskaitinio laikotarpio pabaigoje

planuota	įvykdyta

1	2	3	4	5	6	7	8	9	10	11	12	13
1

...
Iš viso:	–

Direktorius
(parašas)	(vardas ir pavardė)
Vyriausiasis buhalteris
(parašas)	(vardas ir pavardė)

Rengėjo nuoroda

_________________

Formos pakeitimai:

Nr. 1K-89, 2012-04-30, Žin., 2012, Nr. 52-2622 (2012-05-05), i. k. 11222LKISAK0001K-89

Pakeitimai:

1.

Valstybinė ligonių kasa prie Sveikatos apsaugos ministerijos, Įsakymas

Nr. 1K-232, 2011-10-14, Žin., 2011, Nr. 126-5996 (2011-10-20), i. k. 11122LKISAK001K-232

Dėl Valstybinės ligonių kasos prie Sveikatos apsaugos ministerijos direktoriaus 2011 m. rugpjūčio 1 d. įsakymo Nr. 1K-157 "Dėl Savivaldybių visuomenės sveikatos programų rėmimo specialiosios programos finansavimo ir atskaitomybės tvarkos aprašo patvirtinimo" pakeitimo

2.

Valstybinė ligonių kasa prie Sveikatos apsaugos ministerijos, Įsakymas

Nr. 1K-89, 2012-04-30, Žin., 2012, Nr. 52-2622 (2012-05-05), i. k. 11222LKISAK0001K-89

Dėl Valstybinės ligonių kasos prie Sveikatos apsaugos ministerijos direktoriaus 2011 m. rugpjūčio 1 d. įsakymo Nr. 1K-157 "Dėl Savivaldybių visuomenės sveikatos programų rėmimo specialiosios programos finansavimo ir atskaitomybės tvarkos aprašo patvirtinimo" pakeitimo

3.

Valstybinė ligonių kasa prie Sveikatos apsaugos ministerijos, Įsakymas

Nr. 1K-196, 2012-08-10, Žin., 2012, Nr. 95-4909 (2012-08-11), i. k. 11222LKISAK001K-196

Dėl Valstybinės ligonių kasos prie Sveikatos apsaugos ministerijos direktoriaus 2011 m. rugpjūčio 1 d. įsakymo Nr. 1K-157 "Dėl Savivaldybių visuomenės sveikatos programų rėmimo specialiosios programos finansavimo ir atskaitomybės tvarkos aprašo patvirtinimo" pakeitimo

4.

Valstybinė ligonių kasa prie Sveikatos apsaugos ministerijos, Įsakymas

Nr. 1K-185, 2013-08-08, Žin., 2013, Nr. 87-4397 (2013-08-10), i. k. 11322LKISAK001K-185

Dėl Valstybinės ligonių kasos prie Sveikatos apsaugos ministerijos direktoriaus 2011 m. rugpjūčio 1 d. įsakymo Nr. 1K-157 "Dėl Savivaldybių visuomenės sveikatos programų rėmimo specialiosios programos finansavimo ir atskaitomybės tvarkos aprašo patvirtinimo" pakeitimo